Document ID: 32005D0764

KOMISSION PÄÄTÖS,
tehty 28 päivänä lokakuuta 2005,
päätöksen 93/52/ETY muuttamisesta siltä osin kuin se koskee Italiassa Toscanan alueella sijaitsevan Grosseton maakunnan julistamista luomistaudista (B. melitensis) vapaaksi ja päätöksen 2003/467/EY muuttamisesta siltä osin kuin se koskee Ranskan julistamista nautojen luomistaudista vapaaksi
(tiedoksiannettu numerolla K(2005) 4187)
(ETA:n kannalta merkityksellinen teksti)
(2005/764/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan II osan 7 kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II kohdan,
sekä katsoo seuraavaa:
(1)
Luomistautia (B. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta 21 päivänä joulukuuta 1992 tehdyssä komission päätöksessä 93/52/ETY (3) luetellaan jäsenvaltioiden alueet, jotka tunnustetaan virallisesti luomistaudista (Br. melitensis) vapaiksi direktiivin 91/68/ETY mukaisesti.
(2)
Toscanan alueella sijaitsevassa Grosseton maakunnassa vähintään 99,8 prosenttia lammas- ja vuohitiloista on virallisesti luomistaudista vapaita tiloja. Lisäksi kyseinen maakunta on sitoutunut noudattamaan tiettyjä muita direktiivissä 91/68/ETY vahvistettuja ehtoja, jotka koskevat pistokokeiden suorittamista sen jälkeen, kun asianomainen maakunta on julistettu luomistaudista vapaaksi.
(3)
Toscanan alueella sijaitseva Grosseton maakunta olisi sen vuoksi tunnustettava virallisesti luomistaudista (Br. melitensis) vapaaksi lammas- ja vuohitilojen osalta.
(4)
Luettelot jäsenvaltioiden alueista, jotka on julistettu nautakarjojen tuberkuloosista, luomistaudista ja naudan tarttuvasta leukoosista vapaiksi, on vahvistettu nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (4).
(5)
Komissio on arvioinut asiakirjat, jotka Ranska on toimittanut osoittaakseen direktiivissä 64/432/ETY säädettyjen asianomaisten vaatimusten täyttymisen siltä osin kuin on kyse nautojen luomistaudista vapaasta asemasta, ja tämän arvioinnin johdosta olisi koko jäsenvaltio julistettava nautojen luomistaudista virallisesti vapaaksi.
(6)
Sen vuoksi päätökset 93/52/ETY ja 2003/467/EY olisi muutettava vastaavasti.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 93/52/ETY liite II tämän päätöksen liitteen I mukaisesti.
2 artikla
Muutetaan päätöksen 2003/467/EY liite II tämän päätöksen liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä lokakuuta 2005.

Labels: 18
6